《岁晚述怀》
清代·刘履芬

吾无应物材，涉世诚大难。静默欲养心，触事多忧患。

读书不致用，焉贵抱丛残。愧此编氓徒，力食供晨餐。

贫贱未为辱，亲密未知欢。芬馨湘南草，讵若庭户兰。

俯思励至行，束带怜朝寒。

作者简介：刘履芬，字彦清，一字泖生，号沤梦，江山人。官户部主事，改江苏知县，署嘉定县事。有《古红梅阁遗集》。